open-index/open-wikipedia-markdown huggingface dataset:
Only Angels Have Wings

***Only Angels Have Wings*** () je američki crno-bijeli snimljen 1939. u režiji Howarda Hawksa. Po žanru predstavlja kombinaciju pustolovnog filma i drame. Protagonist, čiji lik tumači Cary Grant, je pilot koji zajedno sa grupom traumatiziranih ratnih veterena, neiskusnih novajlija i propaliteta nastoji održavati službu zračne pošte preko Anda. Only Angels Have Wings se danas smatra klasikom pustolovnog žanra, i jednom od najboljih filmova Hawksove filmografije, a poznat je i po tome što je Rita Hayworth, koja se pojavljuje u relativno sporednoj ulozi "problematične" zavodnice, postala zapažena od publike i poslije izrasla u jednu od najvećih hollywoodskih zvijezda.

## Uloge
* Cary Grant ... Geoff Carter
* Jean Arthur ... Bonnie Lee
* Richard Barthelmess ... Bat MacPherson
* Rita Hayworth ... Judy MacPherson
* Thomas Mitchell ... "Kid" Dabb
* Allyn Joslyn ... Les Peters
* Sig Ruman ... John "Dutchy" Van Ruyter
* Victor Kilian ... "Sparks" Reynolds
* John Carroll ... "Gent" Shelton
* Don Barry ... "Tex" Gordon
* Noah Beery, Jr. ... Joe Souther
* Pat Flaherty ... Mike
* Pedro Regas ... Pancho

## Izvori
### Napomene

### Fusnote

### Literatura

* Eliot, Marc. *Cary Grant: The Biography*. New York: Aurum Press, 2005. .
* Harwick, Jack and Ed Schnepf. "A Viewer's Guide to Aviation Movies". *The Making of the Great Aviation Films*, General Aviation Series, Volume 2, 1989.
* McCann, Graham. *Cary Grant: A Class Apart*. London: Fourth Estate, 1997. .
* McCarthy, Todd. *Howard Hawks: The Grey Fox of Hollywood*. New York: Grove Press, 1997. .
* Oller, John. Arthur: The Actress Nobody Knew''. New York: Limelight Editions, 1997. .

## Vanjske veze
* 
* 
* "Judy, Judy, Judy" FAQ
Zangiku monogatari

***Zangiku monogatari*** () je japanski crno-bijeli film snimljen 1939. u režiji Kenjija Mizoguchija. Temelji se na istoimenom romanu Shofua Muramatsua. Radnja je smještena u 1885. godinu, a protagonist je mladi i na početku lijeni i neodgovorni glumac koga ljubav prema dojilji svog mladog polubrata nagne da napusti porodicu kako bi usavršio svoje glumačko umijeće. *Zangiku monogatari*, koji se ističe izuzetno dugim kadrovima, se smatra jednim od najvažnijih i najboljih ostvarenja japanske kinematografije 1930-ih.

## Vanjske veze
* 
*
Stadion Ohene Djan

**Sportski stadion u Accri**, odnosno **Stadion Ohene Djan** je multifunkcionalni sportski stadion u Accri s ukupno 40,000 sjedećih mjesta. Ohene Djan (kako je poznat od 2004.) uglavnom se koristi za nogometne utakmice te je domaći stadion klubova Great Olympics i Hearts of Oak, a povremeno na njemu igra i ganska reprezentacija. Na stadionu su nekoliko navrata igrane i utakmice Afričkog kupa nacija.
Cambrajska liga

**Cambrajska liga** (talijanski: *Lega di Cambrai*) bio je savez osnovan 10. decembra 1508. od strane pape Julija II. i cara Svetog Rimskog Carstva Maksimilijana I., te francuskog kralja Luja XII i španjolsko-sicilijansko-napuljskog kralja Fernanda II. protiv Mletačke Republike, na koju su svi koalicioni partneri žalili da želi steći dominaciju po Apeninskom poluotoku.

## Historija
Pravi inicijator te lige bio je papa Julije II., koji se razljutio na Venecijance jer su oni za
pontifikata njegovog predhodnika Aleksandra VI. godine 1503. zauzeli tadašnje teritorije Papinske države gradove Faenzu i Rimini.

Nakon što je mletačka vojska dužda Leonarda Loredana poražena u Bitci kod Agnadella 14. maja 1509. Mletačka Republika bila je prisiljena potpisati mir 1510. i odreći se osvojenih papinskih gradova Faenze i Riminija.

Venecijanci su nakon tog okrenuli svoju politiku i udružili se sa papom i ušli zajedno sa Španjolskom - 5. oktobra 1511. u njegovu Svetu ligu usmjerenu protiv prisustva Francuske na Apeninskom poluotoku.

## Izvori

## Vanjske veze
* ''Cambrai, Lega di'' na portalu Treccani 
* Le origini del Consiglio na portalu Repubblica Serenissima
Stadion Baba Yara

**Sportski stadion u Kumasiju**, odnosno **Stadion Baba Yara** je multifunkcionalni sportski stadion u Kumasiju s ukupno 40,528 sjedećih mjesta, čime je najveći sportski stadion u Gani. Stadion je najčešće domaćin nogometnim utakmicama, a klubovi Asante Kokoto i King Faisal Babes ga koriste kao svoj domaći stadion. Stadion je bio domaćin utakmicama na nekoliko izdanja Afričkog kupa nacija.
Maximilian I, car Svetog Rimskog Carstva

**Maksimilijan I. Habsburški** (Bečko Novo Mjesto, 22. mart 1459. - Wels, 12. januar 1519.) bio je njemački kralj i car Svetog Rimskog Carstva iz dinastije Habsburg, koji je vladao od 16. februara 1486. do svoje smrti - 1519.

*Maksimilijan* je ženidbama (svojim i svoje djece) i lukavom dinastičkom politikom, više nego ratovima uspio uzdići Habsburgovce u najmoćniju evropsku vladarsku dinastiju.

## Biografija
*Maksimilijan* je bio prvorođeni sin Friedricha III i Eleonore Portugalske, za njemačkog kralja je okrunjen u Aachenu 1486., a nakon očeve smrti - 1493. postao je glava porodice Habsburg. Nakon smrti Matije Korvina 1490. uspio je vratiti Beč i Austriju koje su Mađari osvojili 1485 u ratu 1477.- 1488. te ujediniti sve habsburške zemlje. Potpisivanjem mira u Bratislavi 1491. s ugarsko - hrvatsko - češkim kraljem Vladislavom II. osigurao je nasljedno pravo Habsburgovaca na Češku, Ugarsku i Hrvatsku.

Sudjelovao je u nizu ratova, ponajviše zbog posjeda svojih žena za koje je mislio da mu pripadaju. Tako je zbog prve žene Marije Burgundske - 1477. ratovao po Burgundiji.
Zbog druge Ana od Bretanje koju je oženio 1490. nakon Marijine smrti, ratovao je za Bretanju, a zbog treće Biance Marije Sforza upleo se u Talijanske ratove, i zbog tog ušao u 1508. Cambrajsku ligu i rat protiv Mletačke Republike. A nakon tog i u Svetu ligu - 1511. protiv francuskog kralja Luja XII.

## Reference

## Vanjske veze

* ''Massimiliano I d'Asburgo imperatore'' na portalu Treccani
Andrea Gritti

**Andrea Gritti** (Bardolino, 1455. - Venecija, 28. decembar 1538.) bio je 77 mletački dužd koji je vladao od 20. maja 1523. do svoje smrti - 1538.
## Biografija
*Gritti* je bio trgovac u Konstatinopolisu u kom ga je - 1497. zatekao rat između Osmanskog Carstva i njegove Mletačke Republike, pa je rat proveo kao informator (što je uveliko pomoglo Veneciji), a u kasnijoj fazi i kao pregovarač o miru sa sultanom.

Po povratku u domovinu - 1509. izabran je za Prokuratora Bazilike sv.Marka. Za Cambrajskih ratova bio je komandant mletačkih snaga protiv
Cambrajske lige, a i nakon tih ratova zauzimao je važne položaje u vojsci.

Za dužda je izabran - 1523. nakon kratke i neuspješne vladavine Antonija Grimanija.

Za svoje petnaestogodišnje vladavine vodio je politiku ravnoteže u odnosu na tadašnje velesile Francusku i Sveto Rimsko Carstvo.

## Reference

## Vanjske veze

* ''Gritti, Andrea'' na portalu Treccani
Afrički kup nacija 2000.

**Afrički kup nacija 2000.** bilo je dvadeset i drugo izdanje Afričkog kupa nacija koje se od 22. siječnja do 13. veljače 2000. godine održalo u Gani i Nigeriji. Gana i Nigerija su zajednički dobile domaćinstvo kao zamjena za Zimbabve. Kao i na natjecanju 1998. godine, sudjelovalo je ukupno 16 ekipa raspodijeljenih u četiri skupine, nakon čega su najuspješnije ekipe igrale u sustavu izbacivanja. Pobjednik turnira bio je Kamerun, koji je nakon boljeg izvođenja jedanaesteraca porazio domaćina, Nigeriju.

## Kvalificirane momčadi

Prije glavnog turnira, momčadi su sudjelovale u kvalifikacijskom procesu koji je uključivao eliminacijsku rundu te grupnu fazu, nakon koje je odigran play-off kako bi se odredio posljednji sudionik turnira. Određen broj reprezentacija otpao je zbog diskvalifikacije, a u završnici turnira našlo se 16 ekipa:

## Lokacije

Turni se ukupno igrao na četiri lokacije raspoređene u četiri različita grada - dva u Gani, dva u Nigeriji. Gradovi domaćini u Gani bili su Accra i Kumasi (kao i na dosadašnjim izdanjima kojima je Gana bila domaćin), dok su u Nigeriji domaćini bili Lagos (gdje se igralo finale) i Kano.





## Faza po grupama

### Grupa A

----

----

----

----

----

### Grupa B

----

----

----

----

----

### Grupa C

----

----

----

----

----

### Grupa D

----

----

----

----

----

## Faza na izbacivanje

### Četvrtfinale

----

----

----

### Polufinale

----

### Utakmica za treće mjesto

### Finale

## Strijelci

;5 golova
*  Shaun Bartlett

;4 gola

*  Samuel Eto'o

*  Patrick M'Boma

;3 gola

*  Hossam Hassan

*  Julius Aghahowa

*  Jay-Jay Okocha

;2 gola

*  Abdelhafid Tasfaout
*  Ousmane Sanou
*  Marc-Vivien Foé

*  Kwame Ayew
*  Tijjani Babangida
*  Victor Ikpeba

*  Henri Camara
*  Siyabonga Nomvete
*  Ali Zitouni

;1 gol

*  Billel Dziri
*  Farid Ghazi
*  Fawzi Moussouni
*  Ismael Koudou
*  Alassane Ouédraogo
*  Raymond Kalla
*  Tchiressoua Guel
*  Bonaventure Kalou
*  Donald-Olivier Sie
*  Abdel Haleem Ali
*  Yasser Radwan

*  Hany Ramzy
*  Ahmed Salah
*  Bruno Mbanangoyé
*  Chiva Nzigou
*  Otto Addo
*  Salaheddine Bassir
*  Raphael Chukwu
*  Finidi George
*  Khalilou Fadiga
*  Salif Keita
*  Abdoulaye Mbaye

*  Pape Sarr
*  Dumisa Ngobe
*  Lantame Ouadja
*  Massamasso Tchangai
*  Walid Azaiez
*  Khaled Badra
*  Radhi Jaïdi
*  Adel Sellimi
*  Kalusha Bwalya
*  Laughter Chilembi
*  Dennis Lota

## Momčad turnira

**Golman**
*  Nader El-Sayed

**Obrana**
*  Papa Malick Diop
*  Khaled Badra
*  Rigobert Song
*  Mohamed Emara

**Vezni red**
*  Billel Dziri
*  Lauren
*  Jay-Jay Okocha
*  Patrick Mboma

**Napad**
*  Khalilou Fadiga
*  Shaun Bartlett

## Vanjske veze
* Details at RSSSF
Confessions of a Nazi Spy

***Confessions of a Nazi Spy*** () je američki crno-bijeli špijunski film snimljen 1939. godine u režiji Anatolea Litvaka, poznat kao prvi hollywoodski eksplicitno antifašistički odnosno anti-nacistički film. Radnja je inspirirana stvarnim događajima, odnosno novinskim člancima u kojima je Leon G. Turrou, agent FBI, opisivao aktivnosti svoje službe usmjerene protiv špijuna nacističke Njemačke 1930-ih u SAD. Naslovni lik, koji u filmu tumači Francis Lederer, je mladi nezaposleni Amerikanac njemačkog porijekla koji je zbog ekonomske krize prihvatio nacističku ideologiju i pridružio se špijunskoj mreži čijeg organizatora tumači Paul Lukas. Radnja prikazuje kako agent FBI, čiji lik tumači Edward G. Robinson, spretnom psihološkom manipulacijom uspijeva potaknuti mladića da oda svoje drugove.

Film je snimljen nedugo prije izbijanja drugog svjetskog rata, u kome su SAD prvih godina bile neutralne. Jack Warner, šef studija Warner Bros., je, s druge strane, inzistirao da se film snimi zbog vlastitih antifašističkih uvjerenja, a nasuprot šefova drugih studija koji su se brinuli da otvoreno suprotstavljanje nacističkoj Njemačkoj riskira njihov pristup lukrativnim evropskim tržištima. Kao glumce i članove ekipe je angažirao veliki broj Jevreja i antifašista, koji su, poput režisera Litvaka, bili prisiljeni napustiti Njemačku poslije Hitlerovog dolaska na vlast 1939. godine.

Iako je *Confessions* prošao cenzuru hollywoodskog Breenovog ureda, tradicionalno sklonog priječiti eksplicitno političke sadržaje u filmovima, izazvao je kontroverze, s obzirom na široko rasprostranjeni izolacionizam u američkoj javnosti. Nacistička Njemačka ga je odmah zabranila, kao i niz fašističkih država, ali je također zabranjivan u brojnim neutralnim zemljama Latinske Amerike i Evrope čije su vlade nastojale održati dobre odnose sa Trećim rajhom. 1940. je izdana verzija sa dodatnim scenama, koje su opisivale pad Francuske te sugerirale kako je to posljedica rada njemačke odnosno nacističke pete kolone. Godine 1945. je dijelove filma Frank Capra umontirao u *[[War Comes to America]]*, posljednji film iz svoje znamenite dokumentarne serije *[[Why We Fight]]*.

## Uloge

* Edward G. Robinson ... Edward Renard
* Francis Lederer ... Kurt Schneider
* George Sanders ... Franz Schlager
* Paul Lukas ... Dr. Karl Kassel
* Henry O'Neill ... Federalni tužilac Kellogg
* Dorothy Tree ... Hilda Kleinhauer
* Lya Lys ... Erika Wolff
* Grace Stafford ... Helen Schneider
* James Stephenson ... Britanski vojni obavještajac
* Hedwiga Reicher ... Lisa Kassel
* Joe Sawyer ... Werner Renz
* Sig Ruman ... Dr. Julius Krogmann
* Henry Victor ... Hans Wildebrandt
* Hans Heinrich von Twardowski ... Max Helldorf
* Wolfgang Zilzer ... Johann Westphal
* Rudolph Anders ... Kapt. Wilhelm Straubel
* Eily Malyon ... Mrs. MacLaughlin
* Alec Craig ... McGregor, poštar
* Ward Bond ... Američki legionar (van špice)
* Martin Kosleck ... Dr. Paul Joseph Goebbels (van špice)

## Vanjske veze
* 
* 
*
Goodbye, Mr. Chips

***Goodbye, Mr. Chips*** (originalno ***Good-bye, Mr. Chips***; ) je pripovjetka britanskog književnika Jamesa Hiltona, originalno objavljena 1934. godine. Naslovni protagonist je gospodin Chipping, konzervativni, ali dobrodušni i popularni nastavnik u dječačkom internatu u Engleskoj. Radnja prikazuje njegov život i karijeru, odnosno decenije kroz koje svjedoči brojnim društvenim promjenama koje će kulminirati s prvim svjetskim ratom gdje gine veliki broj njegovih učenika. Hilton je u svom djelu iskazao nostalgiju za "jednostavnijim", mirnijim i "nevinijim" viktorijanskim dobom nasuprot kaotične modernosti 20. vijeka, a publika s obje strane Atlantika, izmučena Velikom ekonomskom krizom i političkim previranjem ju je zbog toga prihvatila, donijevši Hiltonu veliki uspjeh i popularnost.

Roman je ekraniziran četiri puta - uspješni igrani film iz 1939. godine sa Robertom Donatom u glavnoj ulozi, kao daleko manje uspješni filmski mjuzikl sa Peterom O'Tooleom i Petulom Clarke iz 1969. godine, kao šestodijelna televizijska mini-serija u produkciji BBC-ja 1984. godine, te kao TV-film 2002. godine.

## Izvori
Intermezzo (film, 1939)

***Intermezzo*** (također poznat kao ***Intermezzo: A Love Story***) je američki crno-bijeli ljubavni film snimljen 1939. u režiji Gregoryja Ratofa. Predstavlja remake istoimenog švedskog filma iz 1936. godine. U njemu glavnu žensku ulogu, kao i originalu, tumači Ingrid Bergman, kao pijanistica u koju su zaljubi violinski virtuoz (čiji lik tumači Leslie Howard i koji je zbog nje spreman žrtvovati vlastitu porodicu.

Godine 1980. je snimljen remake pod naslovom *[[Honeysuckle Rose (film)|Honeysuckle Rose]]*.

## Uloge
* Leslie Howard ... Holger Brandt
* Ingrid Bergman ... Anita Hoffman
* Edna Best ... Margit Brandt
* John Halliday ... Thomas Stenborg
* Cecil Kellaway ... Charles Moler, impresario
* Enid Bennett ... Greta Stenborg
* Ann E. Todd ... Ann Marie Brandt (kao Ann Todd)
* Douglas Scott ... Eric Brandt
* Eleanor Wesselhoeft ... Emma, sobarica
* Marie Flynn ... Marianne

## Vanjske veze

* 
* 
* 
* ''Intermezzo'' on Lux Radio Theater: June 4, 1945
The Little Princess (film, 1939)

***The Little Princess*** () je američki igrani film snimljen 1939. u režiji Waltera Langa, poznat kao prvi nastup dječje hollywoodske zvijezde Shirley Temple u boji, odnosno njen posljednji veliki hit. Predstavlja adaptaciju *[[A Little Princess]]*, romana američke književnice Frances Hodgson Burnett. Radnja je smještena u London na kraju 19. vijeka, a Temple tumači Saru Crewe, djevojčicu koju počinju zlostavljati u internatu nakon što njen otac (koga tumači Ian Hunter nestane za vrijeme drugog burskog rata. Scenario je u velikoj mjeri izmijenio brojne detalje književnog predloška, prije svega zbog brojnih alegorijskih referenci na prvi svjetski rat (uključujući scenu u kojoj protagonistkinja u vojnoj bolnici sreće poludjele veterane), ali i drugi svjetski rat koji će započeti nekoliko mjeseci nakon premijere; kraj je također izmijenjen kako bi se dobio potpuni hepi end i inzistiralo na britanskom patriotizma. Usprkos toga, film je i godinama kasnije dobivao dobre kritike, koje su prvenstveno hvalili nastup Shirley Temple.

## Uloge

* Shirley Temple ... Sara Crewe
* Richard Greene ... Geoffrey Hamilton
* Anita Louise ... Rose
* Ian Hunter ... Kapetan Crewe
* Cesar Romero ... Ram Dass
* Arthur Treacher ... Hubert 'Bertie' Minchin
* Mary Nash ... Amanda Minchin
* Sybil Jason ... Becky
* Miles Mander ... Lord Wickham
* Marcia Mae Jones ... Lavinia
* Deidre Gale ... Jessie
* Ira Stevens ... Ermengarde
* E. E. Clive ... Mr. Barrows
* Beryl Mercer ... Kraljica Victoria

## Vanjske veze

* 
* 
* 
*
Beau Geste (film, 1939)

***Beau Geste*** je američki crno-bijeli pustolovni film snimljen 1939. u režiji Williama A. Wellmana. Predstavlja drugu po redu adaptaciju istoimenog romana P. G. Wrena, odnosno remake (koji je u mnogo čemu koristio istovjetno kadriranje) istoimenog nijemog filma iz 1926. godine. Naslovni protagonist, čiji lik tumači Gary Cooper je britanski aristokrat koji je zbog optužbi za krađu dragulja pobjegao iz domovine i utočište pronašao kao pripadnik francuske Legije stranaca. Radnja prikazuje kako mu se braća pridružuju u Sjevernoj Africi gdje se njegova jedinica sukobljava sa pobunjenim Tuarezima. Beau Geste je doživio veliki uspjeh, te ga se smatra najuspješnijom od svih ekranizacija romana, odnosno jednim od najpoznatijih filmova o francuskoj Legiji stranaca, također zaslužnom za romantiziranje predodžbe o toj instituciji.

## Uloge
* Gary Cooper ... Michael "Beau" Geste
* Ray Milland ... John Geste
* Robert Preston ... Digby Geste
* Brian Donlevy ... Narednik Markoff
* Susan Hayward ... Isobel Rivers
* J. Carrol Naish ... Rasinoff
* Albert Dekker ... Schwartz
* Broderick Crawford ... Hank Miller
* Charles Barton ... Buddy McMonigal
* James Stephenson ... Major Henri de Beaujolais, komandant interventne kolone
* Heather Thatcher ... Lady Patricia Brandon
* James Burke ... Poručnik Dufour
* G. P. Huntley ... Augustus Brandon
* Harold Huber ... Voisin
* Donald O'Connor ... Beau kao dijete
* Billy Cook ... John kao dijete
* Martin Spellman ... Digby kao dijete
* Ann Gillis ... Isobel kao dijete
* David Holt ... Augustus kao dijete
* Harvey Stephens ... Poručnik Martin
* Stanley Andrews ... Maris
* Harry Woods ... Renoir, dezerter iz Legije
* Arthur Aylesworth ... Renault, još jedan dezerter
* Henry Brandon ... Renouf
* Barry Macollum ... Krenke
* Ronald R. Rondell ... Bugler

## Reference

 
## Vanjske veze
* 
* 
* ''Beau Geste'' on Campbell Playhouse: March 17, 1939
* ''Beau Geste'' on Escape: June 6, 1948
Stuart N. Lake

**Stuart Nathaniel Lake** (Rome, New York, 23. septembar 1889 - San Diego, 28. januar 1964) bio je američki književnik, publicist i filmski scenarist, poznat po djelima posvećenim Divljem zapadu, kao i scenarijima za nekoliko klasičnih vestern filmova. Njegovo najpoznatije djelo je *[[Wyatt Earp: Frontier Marshal]]*, biografija znamenitog šerifa Wyatta Earpa iz 1931. godine, za koju je tvrdio da je napravljena po Earpovim sjećanjima, iako se kasnije ispostavilo da su njeni navodi najvećim dijelom proizvod fikcije.

## Vanjske veze
* 
* Wyatt Earp and the "Buntline Special" Myth
Frontier Marshal

**Frontier Marshal** može označavati:
* *[[Wyatt Earp: Frontier Marshal]]*, biografska knjiga Stuarta N. Lakea iz 1931. godine posvećena Wyattu Earpu
* njene dvije filmske ekranizacije:
** ''Frontier Marshal'' (film, 1934)
** ''Frontier Marshal'' (film, 1939)
Wyatt Earp: Frontier Marshal

***Wyatt Earp: Frontier Marshal*** ( je biografska knjiga koju je 1931. godine objavio američki publicist Stuart N. Lake, poznata kao jedno od najuticajnijih, ali i najkontroverznijih djela posvećenih historiji Divljeg zapada. U njoj se prikazuje život znamenitog šerifa i pustolova Wyatta Earpa s posebnim naglaskom na zbivanja u gradu Tombstone početkom 1880-ih, odnosno ulogu Earpa u obračunu kod O.K. Corrala. Lake je knjigu počeo pisati krajem 1920-ih poticaj svog poznanika Bata Mastersona, koji mu je predložio da opiše život svog prijatelja Earpa koji se tada nalazio u teškom materijalnom stanju. Lake je posjetio i intervjuirao Earpa, koji je nedugo poslije toga umro, a knjiga je dovršena i objavljena dvije godine kasnije, pri čemu se dosta sporio sa njegovom udovicom Josephine koja mu je poslije prijetila sudskim tužbama. Knjiga je nakon objavljivanja postigla veliki uspjeh, a njen prikaz Earpa kao plemenitog borca za pravdu koji uspostavlja red i zakon, odnosno štiti civilizaciju od "barbarskih" kauboja stvorilo mit koji se održao do današnjih dana. Kasniji historičari su, međutim, postepeno počeli mnoge od tih navoda dovoditi u pitanje, te pronašli brojne detalje koje je Lake namjerno ispustio, kao Earpov prethodni brak s prostitutkom Mattie Blaylock, odnosno mnoge koje je Lake jednostavno izmislio. Zbog toga se Frontier Marshal danas više smatra djelom fikcije nego ozbiljnim historijskim izvorom.

Usprkos toga, Frontier Marshal je poslužio kao predložak za najmanje četiri ekranizacije - za hollywoodski film *[[Frontier Marshal (film, 1934)|Frontier Marshal]]* iz 1934. godine, za istoimeni remake iz 1939. godine, za klasični Fordov vestern *[[My Darling Clementine (film, 1946)|My Darling Clementine]]* iz 1946. godine, te TV-seriju *[[The Life and Legend of Wyatt Earp]]* iz 1955. godine.

## Vanjske veze
* Foreword by Stuart N. Lake from the Ford County Historical Society, Dodge City, Kansas
* Wyatt Earp and the "Buntline Special" Myth
Goodbye, Mr. Chips (film, 1939)

***Goodbye, Mr. Chips*** () je britanski crno-bijeli film snimljen 1939. u režiji Sama Wooda. Temelji se na istoimenom romanu Jamesa Hiltona. Naslovni protagonist, čiji lik tumači Robert Donat je strogi, ali popularni nastavnik u dječačkom internatu u Engleskoj. Radnja, prikazana kroz flashbackove, prikazuje njegov život i višedecenijsku karijeru tokom koje je odgojio generacije dječaka, ali također svjedočio njihovoj masovnoj pogibiji za vrijeme prvog svjetskog rata. Snimljen u produkciji britanske podružnice studija MGM, *Goodbye, Mr. Chips* je predstavljao jedan od najprestižnijih projekata tadašnje britanske kinematografije. Greer Garson je potpis ugovora za MGM uvjetovala upravo dobivanjem uloge Chipsove supruge. Donat, koji je u filmu tumačio naslovni lik i pri tome prikazao kako on postupno stari kroz 63 godine trajanja radnje, je za svoju ulogu nagrađen Oscarom. *Goodbye, Mr. Chips* je kasnije dobio 72. mjesto na listi 100 najboljih britanskih filmova u anketi Britanskog filmskog instituta.

Godine 1969. je snimljen daleko manje uspjelilji remake u obliku mjuzikla sa Peterom O'Tooleom u naslovnoj ulozi.

## Uloge
* Robert Donat ... Mr. Chips M.A. (Cantab.). "
* Greer Garson ... Katherine
* Lyn Harding ... Dr. John Hamilton Wetherby D.D. (Cantab.), direktor Brookfielda prilikom Chipsovom dolaska.
* Paul Henreid ... Max Staeffel M.A. (Oxon.), nastavnik njemačkog
* Terry Kilburn ... John Colley, Peter Colley I, II i III, odnosno nekoliko generacija učenika iz iste porodice koje podučava Mr. Chips
* John Mills ... odrasli Peter Colley
* Scott Sunderland ... Sir John Colley
* David Croft ... Perkins - piljarev sin (van špice)
* David Tree .. Mr. Jackson B.A. (Cantab.), novi nastavnik historije na Brookfieldu. 
* Simon Lack ... Wainwright

## Vanjske veze
* 
* 
**Audio** 
* ''Goodbye, Mr. Chips'' on Lux Radio Theater: November 20, 1939 
* ''Goodbye, Mr. Chips'' on **Hallmark Playhouse**: September 16, 1948 
* ''Goodbye, Mr. Chips'' on NBC University Theater: July 9, 1949
Frontier Marshal (film, 1934)

***Frontier Marshal*** () je američki crno-bijeli vestern film snimljen 1934. godine. Predstavlja prvu ekranizaciju *[[Wyatt Earp: Frontier Marshal]]*, biografske knjige Stuarta N. Lakea posvećene znamenitom šerifu i pustolovu Wyattu Earpu. S obzirom da se u vrijeme snimanja Earpova udovica Josephine na sudu sporila sa Lakeom i studiom Fox, naslovnom protagonistu, čije lik tumači George O'Brien je ime promijenjeno u "Henry Wyatt". Zaplet, koja nema gotovo nikakvih dodirnih točaka sa stvarnim ličnostima i događajima, prikazuje kako Wyatt dolazi u mali gradić na Divljem Zapadu kojim vladaju kriminalci, te tamo s njima dolazi u sukob nastojeći uspostaviti red i zakon.

## Uloge

* George O'Brien ... Michael Wyatt
* Irene Bentley ... Mary Reid
* George E. Stone ... David 'Abe' Ruskin
* Alan Edwards ... Doc Warren
* Ruth Gillette ... Queenie LaVerne
* Berton Churchill ... Ben 'Hiram' Melton
* Frank Conroy ... George 'Oscar' Reid
* Ward Bond ... Ben Murchison
* Edward LeSaint ... Judge Walters
* Russell Simpson ... Editor Pickett
* Jerry Foster ... Jerome

## Reference

## Vanjske veze

*
Frontier Marshal (film, 1939)

***Frontier Marshal*** () je američki crno-bijeli vestern film snimljen 1939. u režiji Allana Dwana. Predstavlja drugu po redu ekranizaciju *[[Wyatt Earp: Frontier Marshal]]*, biografske knjige Stuarta N. Lakea posvećene znamenitom šerifu i pustolovu Wyatta Earpu. Za razliku od prethodnog istoimenog filma, producenti su uspjeli izgladiti spor sa Earpovom udovicom Josephine te se tako Earpov lik, koji tumači Randolph Scott, pojavljuje pod svojim pravim imenom. Zaplet svoju osnovu ima u stvarnim događajima, odnosno dolasku Earpa u grad Tombstone početkom 1880-ih, gdje se suprotstavio lokalnim kriminalcima, ali je u većini detalja proizvod fikcije, pa je tako lik njegovog prijatelja Doca Hollidaya (koga tumači Cesar Romero) preimenovan u "Doca Hallidaya", a kao lik se pojavljuje i zabavljač Eddie Foy koga tumači njegov sin Eddie Foy, Jr.. Sedam godina kasnije je snimljena treća i najpoznatija ekranizacija pod naslovom *[[My Darling Clementine (film)|My Darling Clementine]]*.

## Uloge
* Randolph Scott ... Wyatt Earp
* Nancy Kelly ... Sarah Allen
* Cesar Romero ... Doc Halliday
* Binnie Barnes ... Jerry
* John Carradine ... Ben Carter
* Edward Norris ... Dan Blackmore
* Eddie Foy, Jr. ... Eddie Foy
* Ward Bond ... Gradski šerif
* Lon Chaney, Jr. ... Pringle

## Reference

## Vanjske veze

* 
*
Mr. Moto's Last Warning

***Mr. Moto's Last Warning*** () je američki crno-bijeli filmski triler snimljen u režiji Normana Fostera, koji predstavlja šesti od osam filmova originalne serije posvećene japanskom detektivu Mr. Motu. Naslovni protagonist, koji tumači Peter Lorre, dolazi u Port Said za vrijeme zajedničkih manevara britanske i francuske ratne mornarice, a radnja prikazuje njegove napore da zaustavi grupu sabotera koja nastoji isprovocirati rat između dvije zemlje. Film se ističe završnom sekvencom u kojoj Mr. Moto odaje protagonistima, ali ne i gledateljima, koja je velesila stajala iza tog plana.

## Uloge
* Peter Lorre ... Mr. Kentaro Moto
* Ricardo Cortez ... Fabian the Great
* Virginia Field ... Connie Porter
* John Carradine ... Danforth alias Richard Burke
* George Sanders ... Eric Norvel
* Joan Carroll ... Mary 'Marie' Delacour (kao Joan Carol)
* Robert Coote ... Rollo Venables
* Margaret Irving ... Madame Delacour
* Leyland Hodgson ... Kapetan Bert Hawkins
* John Davidson ... Hakim
* Teru Shimada ... Lažni Mr. Moto

## Izvori

## Vanjske veze
* 
* 
*
Each Dawn I Die

***Each Dawn I Die*** () je američki crno-bijeli gangsterski film snimljen 1939. u režiji William Keighleya, poznat kao jedno od klasičnih ostvarenja žanra. Protagonist, čiji lik tumači James Cagney je novinar, koji se, istraživajući korupciju, zamjerio moćnim političarima koji mu namještaju lažnu optužbu za automobilsku nesreću, a na osnovu nje i osudu na dugogodišnju zatvorsku kaznu. Radnja prikazuje kako se u zatvoru sprijatelji sa okorjelim kriminalcem (čiji lik tumači George Raft), koji mu nakon bijega pristaje tražiti dokaze kojim bi ga se oslobodilo. Prema navodima nekoliko biografa, *Each Dawn I Die* je Staljinu bio najdraži hollywoodski film.

## Uloge
* James Cagney ... Frank Ross
* George Raft ... "Hood" Stacey
* Jane Bryan ... Joyce Conover
* George Bancroft ... Upravnik John Armstrong
* "Slapsie" Maxie Rosenbloom ... Zatvorenik Fargo Red
* Stanley Ridges ... Meuller
* Alan Baxter ... Carlisle
* Victor Jory ... W.J. Grayce
* John Wray ... Pete Kassock
* Edward Pawley ... Dale
* Joe Downing ... Limpy Julian
* Thurston Hall ... Jesse Hanley

## Izvori

## Vanjske veze
*
Oliver Sacks

**Oliver Wolf Sacks** (London, 9. srpnja 1933.) britansko-američki je neurolog, psiholog, pisac i amaterski kemičar, koji je bio profesor neurologije na sveučilištu medicine u New Yorku. Između 2007. i 2012. bio je profesor neurolgije i psihijatrije na sveučilištu u Columbiji. Proveo je i nekoliko godina na kliničkom fakultetu u sklopu sveučilišta Yeshiva, fakultet medicine Alberta Einsteina. Drži i poziciju profesora na britanskom sveučilištu Warwick.

Sacks ie autor nekoliko popularnih knjiga, kao što je nekoliko kolekcija slučajeva neuroloških poremećaja njegovih pacijenata. Njegova možda najslavnija knjiga je *[[Awakenings (knjiga)|Buđenja]]* iz 1973. koja je adaptirana u hvaljenu dramu *[[Awakenings]]* iz 1990 u kojoj su glavne uloge tumačili Robin Williams i Robert De Niro. Njegova knjiga *[[Musicophilia|Musicophilia: Tales of Music and the Brain]]* bila je predmet epizode *Musical Minds* u sklopu dokumentarne serije *[[Nova (TV serija)|Nova]]* programa PBS.

Lik Raleigh St. Clair iz filma *[[The Royal Tenenbaums]]* iz 2001. se zasniva na njemu.

## Izvori

## Vanjske veze

* Oliver Sacks' Službeni website
* Oliver Sacks  na sveučilištu Columbia 
* Oliver Sacks - članak na *[[The New York Review of Books]]*
Pietro Lando

**Pietro Lando** (Venecija, 1462. – Venecija, 9. novembar 1545.) bio je 78 mletački dužd koji je vladao od 19. januara 1539. do svoje smrti 1545.

## Biografija
Lando je prije nego što je izabran za dužda radio na brojnim važnim administrativnim i vojničkim pozicijama Mletačke Republike. Sudjelovao je u ratu protiv Napuljskog kraljevstva 1528., i ponovnom zauzimanju nekih venecijanskih posjeda u Apuliji.

Za dužda je izabran 1539. nakon Andreje Grittija, pa je nastavio njegovu mirovnupolitiku prema Osmanskom Carstvu, zbog tog im je prepustio posljednje peloponeškegradove Nafplio i Monemvasiju i pristao da sultan ponovno bude suveren Cipra i Zakintosa, dakle da postanu osmanski vazali. S druge strane kupio je Marano kod Udina i radio na jačanju administracije uvevši 1539. novu sudsku instituciju *Inquisitori di Stato*, koja se trebala baviti privrednim kriminalom.

Isto kao i njegov predhodnik držao je da je za Mletačku Republiku najbolje da se ne svrstavu uz nikakve velike saveznike, pa je odbio ponudu pape da se koncil održi u Veneciji, da se ne zamjeri nekoj od tadašnjih evropskih velesila, pa je on održan u Trentu (Tridentski koncil).

## Reference

## Vanjske veze

* ''Lando, Pietro'' na portalu Treccani
Peter Turkson

**Peter Kodwo Appiah Turkson** (Wassaw Nsuta, 11. listopada 1948.) je ganski rimokatolički kardinal te aktualni predsjednik Pontifikatskog vijeća za pravdu i mir. Na tu ga je poziciju, 24. listopada 2009. godine, imenovao papa Benedikt XVI. Ranije, Turkson je služio kao nadbiskup Cape Coasta. Kardinalom ga je, 21. listopada 2003. godine, imenovao papa Ivan Pavao II, a prema većini mišljenja, Turkson se danas smatra *[[papabilnost|papabilnim]]*.
Black Veil Brides

**Black Veil Brides** je američka rock grupa iz Hollywooda u Kaliforniji. Grupu čine Andy Biersack (vokali), Ash Purdy (bas, prateći vokal), Jake Pitts (glavna gitara), Jinxx (ritmička gitara, violina) i Christian "CC" Coma (bubnjevi). Black Veil Brides su poznati po upotrebi crne šminke i boje, oblačenju u usku crnu odeću, kao i po dugoj kosi, za šta su im kao uzori poslužili sastavi Kiss' iMötley Crüe, kao i drugi glam metal bendovi iz 1980-ih.

## Reference
Lista zemalja Azije po broju stanovnika

Ovo je **popis zemalja i zavisnih teritorija u Aziji po broju stanovnika**, sortiran demografskim projekcijama na sredini godine. Rusija nije uključena u ovaj popis, makar nekih 40 miliona stanovnika Rusije živi istočno od Urala, tj. u Aziji.

## Tabela

## Reference
Another Thin Man

***Another Thin Man*** () je američka crno-bijela kriminalistička filmska komedija snimljena 1939. u režiji W. S. Van Dykea, a koja predstavlja treći u seriji o detektivsko-bračnom paru Nicku i Nori Charlesu. Dvoje protagonista, koje ponovno glume William Powell i Myrna Loy, na početku filma imaju dijete - sina Nicka Juniora - ali zaplet prikazuje kako je Nick ponovno prisiljen koristiti detektivske sposobnosti kako bi otkrio ubicu svog prijatelja na Long Islandu.

## Uloge
* William Powell ... Nick Charles 
* Myrna Loy ... Nora Charles
* Virginia Grey ... Lois MacFay
* Otto Kruger ... Pomoćnik tužioca Van Slack
* C. Aubrey Smith ... Pukovnik Burr MacFay
* Ruth Hussey ... Dorothy Walters, dadilja u službi Charlesovih
* Nat Pendleton ... Poručnik Guild
* Patric Knowles ... Dudley Horn, Loisin zaručnik
* Tom Neal ... Freddie Coleman, MacFayev sekretar
* Phyllis Gordon ... Mrs. Isabella Bellam, MacFayeva kućepaziteljica
* Sheldon Leonard ... Phil Church
* Don Costello ... "Diamond Back" Vogel
* Harry Bellaver ... "Creeps"
* Muriel Hutchison ... Smitty
* Abner Biberman ... "Dum-Dum"
* Marjorie Main ... Mrs. Dolley

## Vanjske veze

* 
*
The Roaring Twenties

***The Roaring Twenties*** () je američki crno-bijeli gangsterski film snimljen 1939. godine u režiji Raoula Walsha, koji se danas smatra jednim od klasičnih ostvarenja žanra. Temelji se na kratkoj pričoi *World Moves On* Marka Hellingera. Protagonisti, koje tumače James Cagney, Humphrey Bogart i Jeffrey Lynn, su Eddie Bartlett, George Haly i Lloyd Hart, trojica američkih vojnika koja su se upoznala pred kraj prvog svjetskog rata u Francuskoj, a pri povratku u domovinu odluče zajedno iskoristiti Prohibiciju kako bi se obogatili ilegalnim krijumčarenjem alkohola. Radnja prikazuje kako s vremenom završavaju na suprotnim stranama zakona i ulaze u sukob koji će kulminirati nakon što Eddie naglo osiromaši nakon burzovnog sloma 1929. godine. *The Roaring Twenties* je jedan od prvih hollywoodskih filmovima u kojima su se s određenom dozom nostalgije prikazivale 1920-e u SAD, iako je scenario sugerirao da su ekscesi vezani uz Prohibiciju i brzo bogaćenje zaslužni za ekonomski kolaps, odnosno da se zemlja morala "pročistiti" kroz ekonomsku krizu i New Deal. Njegov uspjeh je dijelom zaslužan zašto se fraza Burne dvadesete počela koristiti kako bi se opisivao taj period američke, ali i svjetske historije. Filmskim historičarima je važan i kao jedan od posljednjih filmova u kojima se Bogart pojavljuje kao negativac, odnosno u kome ne glumi protagonista.

## Uloge
* James Cagney ... Eddie Bartlett
* Priscilla Lane ... Jean Sherman
* Humphrey Bogart ... George Hally
* Gladys George ... Panama Smith
* Jeffrey Lynn ... Lloyd Hart
* Frank McHugh ... Danny Green
* George Meeker ... Harold Masters
* Paul Kelly ... Nick Brown
* Elisabeth Risdon ... Mrs. Sherman
* Ed Keane ... Henderson
* Joe Sawyer ... Narednik
* Joseiph Crehan ... Michaels
* Abner Biberman ... Lefty

## Reference

## Vanjske veze

* 
* 
* ''The Roaring Twenties'' at Virtual History
Epizodij

**Epizodij** ili **episodij** ili **epizodija** ili **episodija** (grčki: ἐπεισόδιον) jeste dijaloški deo starogrčke drame koji dolazi između horskih pesama. Čine ga razgovori ili pesme koje naizmenično pevaju hor i glumci ili samo glumci. Epizodiji izlažu događaje, često pomoću glasničkih izveštaja, koji pripremaju razvoj radnje. Broj epizodija značajno je varirao: u Sofoklovoj *[[Antigona (tragedija)|Antigoni]]* ima ih pet, a u *[[Elektra (Sofoklo)|Elektri]]* svega tri. U početku su pisani u trohejskim tetrametrima, a kasnije najčešće u jampskim trimetrima.

Za tragediju, Aristotel u *[[Poetika (Aristotel)|Poetici]]* kaže da je "episodija ceo deo tragedije između celih horskih pesama". Razgovori se sastoje od monologa ili govora (ῥήσεις) i pravih dijaloga. U monologu glumac izlaže svoje misli i osećaje, a posebnu vrstu monologa čine glasnički izveštaji (ῥήσεις ἀγγελικαί), u kojima se izlažu događaji koji su se dogodili van pozornice. U dijalozima lica pripremaju dalji razvitak dramske radnje. Posebna vrsta dijaloga je *stihomythía* (στυχομυθία), u kojoj se na jedan stih odgovara jednim stihom, a koja je posebno napeta i uzbudljiva.

U komediji epizodiji obično dolaze iza parabaze: to je niz komičnih scena, u kojima hor ne učestvuje. U tim epizodnim scenama junak komedije (najčešće onaj koji je pobedio u agonu) suočava se s raznim likovima iz života, koje redom ispraća sa scene ili ih nagoni u beg. Na primer, u Aristofanovim *[[Aharnjani]]ma* nakon parabaze sledi niz komičkih scena koje ilustruju blogadati mira. Tako jedan Megaranin dolazi kod glavnog junaka Dikeopola da kupi hranu (Atina je te godine rata nastojala Megaru blokadom umoriti glađu i naterati na predaju); u zamenu za hranu Megaranin nudi svoje ćerke zamaskirane kao svinje u vrećama. Neki pak Beoćanin nudi jegulje i drugu robu, a zauzvrat traži lokalne atičke proizvode: na kraju dobija doušnika u vreći. Treći posetilac, neki seljak, želi melem mira za svoje oči, koje su mu se osušile od plača za gubitkom njegovih volova.

U tragediji između pojedinih epizodija hor peva stasimone (stajaće pesme). I u komediji i u tragediji nakon epizodija dolazi poslednji deo drame ― eksod.

## Reference
Paolo Renier

**Paolo Renier** (Venecija, 21. novembar 1710. - Venecija, 13. maj 1789.) bio je 119 i pretposljednji mletački dužd koji je vladao od 19. januara 1779. do 13. februara 1789., par mjeseci prije nego što je umro.
## Biografija
*Renier* je prije nego što je izabran za dužda bio ambasador u Beču i Konstatinopolisu. Bio je poznat kao briljantan govornik, ali i kao čovjek koji lako mjenja stavove. Dok se uspinjao na vlast bio je veliki zagovornik reforme Mletačke Republike, traživši zajedno sa Angelom Querinijem i ostalim venecijanskim aristokratima oko 1762., ograničenje pretjerane moći Savjeta desetorice i Državne Inkvizicije..

Ali kad je - 1779. izabran za dužda, potpuno je promjenio stav i postao protivnik bilo kakvih reformi.

Jedina značajna akcija koju je poduzeo bila je uspješna ekspedicija protiv sjevernoafričkih berberskih gusara 1784. - 1786 koju je vodio admiral - Angelo Emo.

## Reference

## Vanjske veze

* ''Renièr, Paolo'' na portalu Treccani
Eksoda

**Eksoda** ili **eksod** (grčki: ἔξοδος = izlazak) jeste završni deo starogrčke drame, u kojem hor izlazi sa pozornice. 

Za tragediju, Aristotel u *[[Poetika (Aristotel)|Poetici]]* kaže da je "eksoda ceo deo tragedije posle koga ne dolazi nikakva horska pesma". U tragediji se često, naročito kod Euripida, u eksodi koristi *[[deus ex machina]]*, odnosno na scenu se pomoću posebne sprave spušta lik nekog božanstva koje razrešava zaplet koji je postao tako zamršen da se više nije mogao zazrešiti dramskom radnjom ili za to više nije preostalo vremena. Eshilovi *[[Persijanci (Eshil)|Persijanci]]*, *[[Eumenide (drama)|Eumenide]]* i *[[Hiketide (Eshil)|Hiketide]]* te Euripidove *[[Trojanke (Euripid)|Trojanke]]* završavaju se oproštajnom lirskom eksodom, koju peva ili hor sâm ili sa glumcima. Eksoda je bila u anapestičkom metru, podesna da prati koračanje.

U komediji, hor u eksodi formira svečanu i raspevanu povorku i izlazi s pozornice , a s njim obično i glavni junak.

## Reference
Juarez (film)

***Juarez*** je američki crno-bijeli historijski film snimljen 1939. u režiji Williama Dieterlea. Radnja se događa u Meksiku 1860-ih za vrijeme francuske intervencije. Naslovni protagonist, koga tumači Paul Muni je meksički liberalni državnik Benito Juarez koji uz američku podršku organizira otpor konzervativcima okupljenima oko cara Maksimilijana (čiji lik tumači Brian Aherne). Juarez je predstavljao jedan od najambicioznijih i najprestižnijih projekata studija Warner Bros., a rad na njemu je otpočeo još 1935. godine. U njega je uložen veliki novac, kao i trud oko što vjernije rekonstrukcije Meksika 1860-ih u hollywoodskim studijima, a Bette Davis, iako jedna od najvećih zvijezda, je pristala tumačiti malu ulogu Maksimilijanove supruge Carlotte. Poticaj za snimanje filma je bila i zbivanja u Evropa kraja 1930-ih, odnosno nastojanje antifašistički raspoloženog producenta Jacka Warnera da povuče historijske paralele između francuskog Drugog carstva i suvremene Hitlerove Njemačke, odnosno izolacionistički raspoložene sunarodnjake upozori kako ekspanzionističke evropske sile, ako ih se ne zaustavi na vrijeme, mogu prekršiti Monroevu doktrinu i izbiti na američke granice. Usprkos tome, *Juarez* je doživio neuspjeh kod kritike.

## Uloge
* Paul Muni ..... Benito Juárez
* Bette Davis ..... Carlota od Meksika
* Brian Aherne ..... Maksimilian I od Meksika
* John Garfield ..... Porfirio Diaz
* Claude Rains ..... Napoléon III
* Donald Crisp ..... General Marechal Achille Bazaine 
* Joseph Calleia ..... Alejandro Uradi 
* Gale Sondergaard ..... Carica Eugénie
* Gilbert Roland ..... Pukovnik Miguel Lopez
* Henry O'Neill ..... General Miguel Miramon 
* Harry Davenport ..... Dr. Samuel Basch 
* Louis Calhern ..... LeMarc
* Walter Kingsford ..... Princ Klemens Metternich

## Reference

## Vanjske veze
*
Benito Juárez

**Benito Pablo Juárez García** (San Pablo Guelatao, Oaxaca, 21. ožujka 1806. - Mexico City, 18. srpnja 1872.), meksički političar.

## Biografija

Bio je prvi predsjednik jedne latinskoameričke države indijanskog podrijetla. Nekoliko puta je bio predsjednik Meksika u periodu od 1858. do 1872. Jedan od njegovih najpoznatijih govora sadrži citat: 
"Između država i ljudi, respekt je preduvjet poštivanja" (citat kojeg je posudio od njemačkog filozofa Immanuela Kanta koji je bio upućen agresivnoj vanjskoj politici od strane SADa).

Vodio je uspješno meksičke vojne snage protiv francuske okupacijske vojske u bitci kod Pueble 5. svibnja 1862. godine. Poslije toga su francuske snage uznapredovale tako da je osnovao izbjegličku vladu u Chihuahui dok je u međuvremenu Ferdinand Maximilian proglašen vladarem Meksika pod pokroviteljstvom Napoleona III. 1867. godine.

Benito Juárez je prvenstveno poznat po tome što je proveo *La Reformu* u meksičkom ustavu, što je Meksiko učinilo sekularnom državom.

Zanimljiva je činjenica da su roditelji Benita Mussolinija, koji su bili socijalisti svom sinu dali ime Benito zato što su poštovali lik i djelo Benita Juáreza. Njegov lik nalazi se na meksičkoj novčanici od dvadeset pezosa, a međunarodna zračna luka u Mexico Cityju nosi njegovo ime od 2006. godine.
Edith Cavell

**Edith Louisa Cavell** (; 4. decembar 1865 – 12. oktobar 1915) bila je britanska bolničarka, poznata po tome što ju je izbijanje prvog svjetskog rata zateklo u Belgiji, gdje je nakon njemačke okupacije organizirala mrežu za pomoć savezničkih ratnih zarobljenika pri bijegu u neutralnu Nizozemsku. Nakon što su njemačke vlasti otkrile njene aktivnosti, sudili su joj zbog izdaje, te, usprkos brojnih diplomatskih intervencija neutralnih država, osudili na smrt i pogubili strijeljanjem. Slučaj Cavell je od strane Antante maksimalno iskorišten u propagandne svrhe kako bi svjetsku javnost okrenuo protiv ˇbarbarske" Njemačke, a Cavell je nakon rata proglašena mučenicom. Crkva Engleske, iako je službeno ne smatra sveticom, svake godine obilježava dan njene smrti.

Po njoj su prozvane brojne ulice, škole i objekti u Britaniji i njenom Imperiju, a bila je predmetom nekoliko filmova.

## Vanjske veze

* [Works by or about Edith Cavell](http://www.archive.org/search.php?query=mediatype%3A(texts)%20-contributor%3Agutenberg%20AND%20(subject%3A%22Cavell%2C%20Edith%2C%201865-1915%22%20OR%20creator%3A%22Cavell%2C%20Edith%2C%201865-1915%22%20OR%20creator%3A%22Edith%20Cavell%22%20OR%20title%3A%22Edith%20Cavell%22%20OR%20description%3A%22Edith%20Cavell%22)) at Internet Archive (scanned books original editions color illustrated)
* "The Heroine who humbled me": extract from the British Prime Minister, Gordon Brown's book ''Courage Eight Portraits'' 
* Guardian report about the release of foreign office memos relating to her arrest and death
* Find A Grave - about the Brussels memorial 
* Find A Grave - about the grave in Norwich
* A German soldier executed for allegedly refusing to fire at Edith Cavell's execution 
* Royal Norfolk Regimental Museum-Edith Cavell 
* British Pathe Film - 1915 Unveiling of Edith Cavell Memorial in London by Queen Alexandra 
* 
*
Afrički kup nacija 2008.

**Afrički kup nacija 2008.** je bilo dvadeset i šesto izdanje Afričkog kupa nacija koje se od 20. siječnja do 10. veljače 2008. godine održalo u Gani. Bilo je to četvrto ukupno domaćinstvo za Ganu, a natjecanje se odigralo na 4 stadiona u 4 grada. Sudjelovalo je ukupno 16 momčadi raspodijeljenih u 4 grupa, nakon kojih je uslijedila faza na izbacivanje. Prvak je, po šesti put, postao Egipat, porazivši u finalu Kamerun s 1:0. S ukupno 99 postignutih golova, bilo je ovo izdanje Afričkog kupa nacija s najviše postignutih golova (igrale su se ukupno 32 utakmice).

## Kvalificirane momčadi
Gana je, kao domaćin, imala osiguran plasman na završnicu turnira, dok je ostalih 15 ekipa prošlo kroz kvalifikacije. Ukupno je na turniru sudjelovalo 16 ekipa:

*  Gana (domaćin)
*  Obala Bjelokosti 
*  Egipat (branitelj naslova)
*  Nigerija
*  Sudan
*  Kamerun 
*  Angola
*  Senegal 
*  Gvineja 
*  Mali 
*  Namibija 
*  Zambija 
*  Maroko 
*  Tunis 
*  Benin 
*  Južnoafrička Republika

## Lokacije




## Faza po grupama
### Grupa A

----

----

----

----

----

### Grupa B

----

----

----

----

----

:1 Početak utakmice pomaknut je za 15 minuta zbog problema s reflektorima.

### Grupa C

----

----

----

----

----

### Grupa D

----

----

----

----

----

## Faza na izbacivanje

### Četvrtfinale

----

----

----

### Polufinale

----

### Utakmica za treće mjesto

### Finale

## Nagrade

### Najbolji igrač
*  Hosny Abd Rabo

### Najbolji srijelac
*  Samuel Eto'o - **5 golova**

### Najbolji golman
*  Essam El-Hadary

### Najbolja momčad

;Zamjene
*  Richard Kingson
*  Hany Saïd
*  Ahmed Fathy
*  Frej Saber
*  Stéphane Mbia
*  Didier Drogba
*  Abdul Kader Keïta

## Strijelci

;5 golova
*  Samuel Eto'o

;4 gola
*  Manucho
*  Hosny Abd Rabo
*  Mohamed Aboutrika
*  Amr Zaki

;3 gola
*  Didier Drogba
*  Salomon Kalou
*  Abdul Kader Keïta
*  Boubacar Sanogo
*  Junior Agogo
*  Sulley Muntari
*  Soufiane Alloudi

;2 gola
*  Geremi Njitap
*  Joseph-Désiré Job
*  Stéphane Mbia
*  Mohamed Zidan
*  Michael Essien
*  Pascal Feindouno

;2 gola (nast.)
*  Brian Brendell
*  Yakubu Aiyegbeni
*  Elrio van Heerden
*  Chaouki Ben Saada
*  Francileudo dos Santos
*  Chris Katongo

;1 gol
*  Flávio
*  Razak Omotoyossi
*  Achille Emana
*  Alain N'Kong
*  Aruna Dindane
*  Bakari Koné
*  Yaya Touré
*  Marco Zoro
*  Ahmed Fathy
*  Haminu Dramani
*  Asamoah Gyan
*  Quincy Owusu-Abeyie
*  Ismaël Bangoura
*  Oumar Kalabane

;1 gol (nast.)
*  Souleymane Youla
*  Frédéric Kanouté
*  Hicham Aboucherouane
*  Abdeslam Ouaddou
*  Tarik Sektioui
*  Monsef Zerka
*  Mikel John Obi
*  Moustapha Bayal Sall
*  Henri Camara
*  Abdoulaye Diagne-Faye
*  Diomansy Kamara
*  Katlego Mphela
*  Yassine Chikhaoui
*  Issam Jemâa
*  Mejdi Traoui
*  James Chamanga
*  Felix Katongo
*  Jacob Mulenga

;Autogolovi
*  Mohammed Ali El Khider (protiv Kameruna)

## Vanjske veze
* 2008 African Cup of Nations at CAFonline.com
* Africa Cup of Nations on BBC 1Xtra
* African Cup of Nations 2008 coverage on Reuters.co.uk
Sulley Muntari

**Suleyman Ali "Sulley" Muntari** (arapski: **المونتاري سليمان علي‎**; Konongo, 27. kolovoza 1984.) je ganski nogometaš koji je trenutno slobodan igrač i ganski reprezentativac. Dok je igrao u Interu, Muntary je bio dvostruki prvak Italije i pobjednik superkupa, a osvojio je i jedan talijanski kup, Ligu prvaka i Svjetsko klupsko prvenstvo. S Portsmouthom je 2008. godine osvojio FA Kup.

Njegov mlađi brat je Sulley Muniru, igrač rumunjskog CFR Cluja.
Alvise IV Mocenigo

**Alvise IV Mocenigo** (Venecija, 21. novembar 1701. – Venecija, 31. decembar 1778) bio je 118. mletački dužd, koji je vladao od 19. aprila 1763. do svoje smrti 1778.

## Biografija
Alvise je bio sedmi dužd iz aristokratske venecijanske dinastije Mocenigo, oženio se sa Pisanom Cornaro, koja je također pripadala jednoj od najutjecajnijih porodica u političkom životu Venecije, tako da je bio predisponiran za visoke položaje u Mletačkoj Republici. Pa je prvi dio svog života proveo kao ambasador u Rimu, Madridu i Napulju. Prije nego što je izabran za dužda 1763. i on je bio prokurator Bazilike sv. Marka.

Prve godine njegove vladavine protekle su mu u konfliktima sa Svetom stolicom, zbog njegova odnosa prema crkvenoj imovini po Mletačkoj Republici, što je nakraju dovelo do sukoba s papom Klementom XIII. S druge strane, zahvaljujući svom diplomatskom iskustvu uspio je realizirati čitav niz povoljnih ugovora o trgovini od Tripolitanije (1763), preko Tunisa (1764), Maroka (1765) i Alžira (1769). Isto tako oživio je trgovinu s Danskom i Rusijom te reorganizirao trgovinu sa obje Amerike, uspostavom brodskih linija preko Cádiza i Lisabona.

Značajna je unaprijedio poljoprivrednu proizvodnju, osnivanjem agronomskog fakulteta na Univerzitetu u Padovi i posebnih ureda po većim gradovima Mletačke Republike koji su za cilj imali unapređenje poljoprivredne proizvodnje.

## Reference

## Vanjske veze

* ''Mocenigo, Alvise IV'' na portalu Treccani